ประกาศกระทรวงมหาดไทยประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลเมือง ตำบลชัยพฤกษ์ตำบลกุดป่องและตำบลนาอาน อำเภอเมืองเลยจังหวัดเลย อาศัยอำนาจตามความในมาตรา๑๓ แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่าอาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่๑ หมายความว่าพื้นที่บริเวณดังต่อไปนี้ทิศเหนือจดห้วยน้ำภูฝั่งใต้ ตรงจุดที่ตั้งอยู่ตามแนวเส้นขนานระยะ ๑,๒๐๐เมตรกับศูนย์กลางทางหลวงแผ่นดินหมายเลข ๒๐๑ เป็นเส้นเลียบห้วยน้ำภูฝั่งใต้ไปทางทิศตะวันออก จดแม่น้ำเลยฝั่งตะวันตกเป็นเส้นตรงไปทางทิศตะวันออกเฉียงใต้ผ่านถนน พรช. ลย. ๔๐๒๖ (บ้านภูบ่อบิด บ้านห้วยพอด)ฟากตะวันตกตรงจุดที่อยู่ห่างจากถนนสาธารณะไม่ปรากฏชื่อบรรจบกับถนน รพช. ลย.๔๐๒๖ (บ้านภูบ่อบิด บ้านห้วยพอด)ไปทางทิศเหนือตามแนวถนนรพช. ลย.๔๐๒๖ (บ้านภูบ่อบิด บ้านห้วยพอด)เป็นระยะ ๑,๐๐๐ เมตร บรรจบกับเส้นขนานระยะ ๒๐๐ เมตรกับถนน รพช. ลย.๔๐๒๖ (บ้านภูบ่อบิด บ้านห้วยพอด)ทิศตะวันออกจดเส้นขนานระยะ ๒๐๐ เมตร กับถนนรพช. ลย. ๔๐๒๖ (บ้านภูบ่อบิด บ้านห้วยพอด)ไปทางทิศใต้จดเส้นขนานระยะ ๒๐๐ เมตรกับทางหลวงแผ่นดินหมายเลข ๒๑๓๘จดแนวเขตป่าไม้ถาวรตามมติคณะรัฐมนตรีป่าภูห้วยหมาก ป่าภูทอกและป่าภูบ่อบิดจดห้วยน้ำลายฝั่งใต้ และแม่น้ำเลยฝั่งตะวันออกทิศใต้จดเส้นตั้งฉากกับทางหลวงแผ่นดินหมายเลข ๒๐๑ ฟากตะวันตกตรงจุดที่อยู่ห่างจากทางหลวงแผ่นดินหมายเลข ๒๐๑๕ บรรจบกับทางหลวงแผ่นดินหมายเลข๒๐๑ ไปทางทิศใต้ ตามแนวทางหลวงแผ่นดินหมายเลข ๒๐๑ เป็นระยะ ๗๐๐ เมตรจดทางหลวงแผ่นดินหมายเลข ๒๐๑ ฟากตะวันตก จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๒๐๑๕ และถนนศรีประชานุกูลทิศตะวันตกจดเส้นตรงที่เชื่อมระหว่างจุดที่อยู่บนทางหลวงแผ่นดินหมายเลข ๒๐๓ตรงจุดที่อยู่ห่างจากแนวเขตเทศบาลไปทางทิศตะวันตก ตามแนวทางหลวงแผ่นดินหมายเลข ๒๐๓เป็นระยะ ๗๐๐ เมตรกับจุดที่อยู่บนถนนศรีประชานุกูลตรงจุดที่อยู่ห่างจากถนนพิพัฒน์ตัดกับทางหลวงแผ่นดินหมายเลข๒๐๑๕ ไปทางทิศตะวันตกตามแนวถนนศรีประชานุกูล เป็นระยะ ๘๐๐ เมตรจดทางหลวงแผ่นดินหมายเลข ๒๐๓ ฟากใต้ จดห้วยน้ำหมานฝั่งตะวันออกและแนวเขตป่าสงวนแห่งชาติป่าโคกภูเหล็กจดเส้นตรงที่ลากต่อจากแนวถนนสาธารณะไม่ปรากฏชื่อ ฟากใต้ จดถนนสาธารณะไม่ปรากฏชื่อฟากใต้ จดเส้นขนานระยะ ๑,๒๐๐เมตร กับศูนย์กลางทางหลวงแผ่นดินหมายเลข ๒๐๑เว้นแต่พื้นที่บริเวณที่๒บริเวณที่๒ หมายความว่าพื้นที่บริเวณดังต่อไปนี้๒.๑ ทิศเหนือ จดถนนดำรงวิถีฟากใต้และเขตเทศบาลเมืองเลยด้านเหนือทิศตะวันออกจดทางหลวงแผ่นดินหมายเลข ๒๐๑ ฟากตะวันตกทิศใต้จดเส้นขนานระยะ ๒๕๐ เมตร กับศูนย์กลางทางหลวงแผ่นดินหมายเลข ๒๐๓จดถนนสาธารณะไม่ปรากฏชื่อ ฟากตะวันตก จดทางหลวงแผ่นดินหมายเลข ๒๐๓ ฟากเหนือทิศตะวันตกจดแนวเขตป่าไม้ถาวรตามมติคณะรัฐมนตรีป่าโคกภูเหล็กจดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๒๐๓ และเส้นขนานระยะ ๙๐๐ เมตรกับทางหลวงแผ่นดินหมายเลข ๒๐๑๒.๒ ทิศเหนือจดแนวเขตเทศบาลเมืองเลยด้านเหนือทิศตะวันออกจดเส้นขนาน ๖๐๐ เมตร กับศูนย์กลางทางหลวงแผ่นดินหมายเลข ๒๐๑ทิศใต้จดถนนมะขามหวาน ฟากเหนือทิศตะวันตกจดทางหลวงแผ่นดินหมายเลข ๒๐๑ ฟากตะวันออก๒.๓ ทิศเหนือ จดถนนมะขามหวาน ฟากใต้ทิศตะวันออกจดเส้นขนานระยะ ๖๐๐ เมตรกับศูนย์กลางทางหลวงแผ่นดินหมายเลข ๒๐๑ และเส้นขนานระยะ ๒๐ เมตรกับห้วยน้ำหมานฝั่งตะวันตกทิศใต้จดถนนสถลเชียงคาน ฟากเหนือทิศตะวันตกจดถนนสถลเชียงคาน และทางหลวงแผ่นดินหมายเลข ๒๐๑ ฟากตะวันออก๒.๔ ทิศเหนือจดแนวเขตป่าไม้ถาวรตามมติคณะรัฐมนตรี และทางหลวงแผ่นดินหมายเลข ๒๐๓ ฟากใต้ทิศตะวันออกจดเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๒๐๑โรงเรียนเลยพิทยาคม จดถนนสาธารณะฟากตะวันตกจดถนนนกแก้วฟากใต้ทางหลวงแผ่นดินหมายเลข๒๐๑ ฟากตะวันตกทิศใต้จดเขตเทศบาลเมืองเลยด้านใต้ และเส้นตั้งฉากกับทางหลวงแผ่นดินหมายเลข ๒๐๑ตรงจุดที่อยู่ห่างจากทางหลวงแผ่นดินหมายเลข ๒๐๑บรรจบกับถนนอินคำดีไปทางทิศใต้ตามแนวทางหลวงแผ่นดินหมายเลข ๒๐๑ เป็นระยะ ๑๐๐ เมตรทิศตะวันตกจดเส้นขนานระยะ ๑,๑๐๐เมตร กับศูนย์กลางทางหลวงแผ่นดินหมายเลข ๒๐๑ ไปบรรจบเขตป่าไม้ตามมติคณะรัฐมนตรี (ป่าโคกภูเหล็ก)ที่ทางหลวงแผ่นดินหมายเลข๒๐๓ ฟากใต้๒.๕ ทิศเหนือ จดถนนร่วมจิตร ฟากใต้ทิศตะวันออกจดถนนเจริญรัฐ ฟากตะวันตกและวิทยาลัยเทคนิคเลยทิศใต้จดถนนอินคำดี ฟากเหนือทิศตะวันตกจดทางหลวงแผ่นดินหมายเลข ๒๐๑ ฟากตะวันออก๒.๖ ทิศเหนือ จดถนนอินคำดี ฟากใต้ทิศตะวันออกจดทางหลวงแผ่นดินหมายเลข ๒๐๑๕ ฟากตะวันตกทิศใต้จดลำน้ำนา ฝั่งเหนือทิศตะวันตกจดทางหลวงแผ่นดินหมายเลข ๒๐๑ ฟากตะวันออกทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายประกาศกระทรวงมหาดไทยนี้ข้อ๒ ให้กำหนดพื้นที่บางส่วนในท้องที่ตำบลเมืองตำบลชัยพฤกษ์ ตำบลกุดป่อง และตำบลนาอาน อำเภอเมืองเลย จังหวัดเลยภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารบางชนิดและบางประเภทดังต่อไปนี้(ก)ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข)ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนด ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไปไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕)มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖)ที่มีว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘)อาคารที่มีความสูงเกิน๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษาไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙)มีที่จอดรถยนต์ไม่น้อยกว่า๑ คัน ต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐)ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ๖[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยแผนที่ท้ายประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลเมือง ตำบลชัยพฤกษ์ตำบลกุดป่องและตำบลนาอาน อำเภอเมืองเลยจังหวัดเลย [ดูข้อมูลจากภาพกฎหมาย]มยุรี/พิมพ์๒๐พฤษภาคม ๒๕๔๗ทรงยศ/ศุภสรณ์/ตรวจ๒๗พฤษภาคม ๒๕๔๗A+B[๑] รก.๒๕๔๖/พ๑๐๑ง/๒๑/๔ กันยายน ๒๕๔๖